Waar is die gematigde reaksie? | Netwerk24
Waar is die gematigde reaksie?
Die skare juig nadat die Wallabies die Springbokke die afgelope naweek in Brisbane geklop het, terwyl teleurgestelde Bokke soos Vincent Koch van die veld stap. Foto: Getty Images
As 'n mens so na rugbykommentators en -ondersteuners luister, het die Springbokke 'n versteekte talent vir massiewe spronge. Twee weke gelede was hulle die beste rugbyspan in die geskiedenis van alles. Vandag is hulle die swakste sportspan wat die wêreld nóg gesien het.
Daar is geen middelgrond as dit by reaksie op Bok-vertonings kom nie. Ná die reekssege oor die Britse en Ierse Leeus was verskeie Springbok-ondersteuners onuithoudbaar arrogant op sosiale media en in die kommentaar-afdelings van webwerwe. Elke tweede Bok was die beste in sy posisie in die wêreld, Rassie Erasmus 'n rebel met 'n rede, Jacques Nienaber 'n geniale "rugbyprofessor" en sir Clive Woodward kan sy verkrampte mening maar vir homself hou, baie dankie.
Dit was ook nie net ondersteuners wat wintie was nie. 'n Ervare SA rugbyskrywer het voor die eerste toets teen die Wallabies 'n rubriek geskryf met die opskrif: "These Wallabies are wimps. The World Champion Springboks will wallop them."
Les is geleer: Vertrou die Protea-draaiers
bokke100ste toetstoetsrugbybritse en ierse leeusrugbykampioenskapspringbokkewallabiespoemasall blacksbritse leeus